28.9.2022
2.
MT
Il-Ġurnal Uffiċjali tal-Unjoni Ewropea
C 370/9
Tipi ta’ prodott Fil-Kapitolu I, III tal-Ispeċifikazzjoni tal-Prodott, it-test ġie emendat biex jiġi indikat li d-denominazzjonijiet ta’ oriġini koperti minn din l-Ispeċifikazzjoni tal-Prodott ma għadhomx denominazzjonijiet esklużivament riżervati għallinbejjed bojod bla gass.
Id-denominazzjonijiet ta’ oriġini kkontrollata Alsace grand cru riżervati għall-inbejjed bojod u ħomor bla gass jissemmew b’isimhom (Alsace grand cru Hengst u Alsace grand cru Kirchberg de Barr).
Bosta partijiet tad-Dokument Uniku ġew emendati, b’mod partikolari l-punt 4, minħabba r-rikonoxximent tal-inbejjed ħomor bla gass għad-denominazzjoni Alsace grand cru Kirchberg de Barr.
3.
Żona ġeografika Ġie miżjud paragrafu mal-punt 1 tal-Kapitolu I, IV tal-Ispeċifikazzjoni tal-Prodott biex issir referenza għad-dati li fihom iż-żona ġeografika ġiet ivvalidata mill-kumitat nazzjonali kompetenti tal-INAO u biex jiġi indikat ir-repożitorju tad-definizzjoni tal-perimetru taż-żona, il-kodiċi ġeografiku uffiċjali tal-2021, kif stabbilit fl-Ispeċifi­ kazzjoni tal-Prodott.
Din l-indikazzjoni tagħmilha possibbli li d-demarkazzjoni taż-żona tiġi żgurata legalment.
L-introduzzjoni tar-referenza għall-kodiċi ġeografiku uffiċjali tal-2021 twassal għal aġġornament tal-lista tal-ismijiet tal-muniċipalitajiet.
Għalhekk, il-muniċipalitajiet ta’ Kientzheim u Sigolsheim tneħħew, u t-territorju tagħhom issa huwa anness mal-muniċipalità ta’ Kaysersberg Vignoble.
Dawn l-emendi editorjali ma jibdlux il-perimetru taż-żona ġeografika.
Fil-punt 1 ġew miżjuda wkoll is-sentenzi li ġejjin: “Il-mapep taż-żona ġeografika huma disponibbli fis-sit web tal-INAO.
Il-kunsill lokali tal-muniċipalità li tinsab parzjalment fit-territorju għandu mappa li tidentifika l-limiti taż-żona ġeografika.”
Dawn l-emendi jinvolvu emenda għall-punt 6 tad-Dokument Uniku.
4.
Żona tal-irqajja’ art demarkata Fil-Kapitolu I, it-Taqsima IV(2), tal-Ispeċifikazzjoni tal-Prodott: — fl-ewwel paragrafu, sabiex jiġi kkoreġut nuqqas, ġiet miżjuda l-informazzjoni “6 u 7 ta’ Settembru 2006”, li tikkorrispondi għad-data ta’ approvazzjoni taż-żona tal-irqajja’ art mill-kumitat nazzjonali kompetenti. — fit-tieni paragrafu, il-kitba ġiet emendata biex tirrifletti l-bidliet fl-ismijiet tal-muniċipalitajiet li saru fit-Taqsima IV(1). — il-kolonna “Muniċipalitajiet” tat-tabella ġiet aġġornata biex tikkorrispondi mal-ismijiet tal-muniċipalitajiet elenkati fit-Taqsima IV(1).
Dawn l-emendi ma jaffettwawx id-Dokument Uniku.
5.
Żona fil-viċinanza immedjata Ġie emendat paragrafu fil-Kapitolu I, it-Taqsima IV(3), tal-Ispeċifikazzjoni tal-Prodott biex jiġi indikat ir-repożitorju tad-definizzjoni tal-perimetru taż-żona, il-kodiċi ġeografiku uffiċjali tal-2021, kif stabbilit fl-Ispeċifikazzjoni talProdott.
Din l-indikazzjoni tagħmilha possibbli li d-demarkazzjoni taż-żona tiġi żgurata legalment.
L-introduzzjoni tar-referenza għall-kodiċi ġeografiku uffiċjali tal-2021 twassal għal aġġornament tal-lista tal-ismijiet tal-muniċipalitajiet.
Għalhekk tħassar l-isem tal-muniċipalità ta’ Kaysersberg u ġie miżjud dak tal-muniċipalità ta’ Kaysersberg Vignoble, flimkien mal-informazzjoni li din il-muniċipalità hija inkluża biss għall-parti tat-territorju talmuniċipalità delegata ta’ Kaysersberg.
Dawn l-emendi editorjali ma jemendawx il-perimetru taż-żona fil-viċinanza immedjata.
Dawn l-emendi jinvolvu emenda għall-punt 9 tad-Dokument Uniku.